Viborger Samler, 1846-03-14
Nyeste Postefterretninger. De forenede nordamericanske Fristater. De af Repræsentanternes Huus antagne vigtige Resolutioner, lyde: "Besluttet af Senatet og Repræsentanternes Huus i de forenede Staters Fristater, at de forenede Staters Præsident skal tilkiendegive Storbritanniens Regjering, at Conventionen imellem de forenede Stater og Storbritannien, betræffende Gebetet ved Americas nordvestlige Kyst, Vest for Stony Mountains, undertegnet i London den 6te August 1827, skal være ophævet og ugyldig om 12 Maaneder efter denne Meddelelse. Og det være fremdeles besluttet, at Jntet, der indeholdes i det Foranstaaende, er beregnet paa at gribe ind i de tvende contraherende Parters respect. Auctoriteters Ret til at fornye eller fortsætte Underhandlinger om en venskabelig Udjevning af Stridsspørgsmaalet angaaende Oregongebetet." Disse Resolutioner discuteredes derefter den 12te Febr. i Senatet, og udsattes indtil den 16de, saa at først de næste Efterretninger fra New-York ville bringe det endelige Resultat. Men om Senatet endog antog Resolutionerne uforandrede, vilde en saadan Beslutning ingenlunde blive anseet som en Krigserklæring, (hvilken Mening den engelske Udenrigsminister, Lord Aberdeen, ogsaa deler), hvortil ogsaa kommer, at den anden Resolution udtrykkelig forbeholder yderligere Underhandliger, og altsaa snarere maa ansees for at betegne den Provocation, der indeholdes i det under 4de Febr. udstedede Afslag om at voldgive Oregonspørgsmaalet, som et eensidigt, af Congressen desavoueret Skridt af Præsident Polk, og dennes Statssecretair Buchhanan. Ogsaa en af Hovedtalerne, som lode sig høre den 12te Febr., J. M. Clayton, betegnede Resolutionerne som særdeles fredelige. Vel formeente han, at man maatte overlade Præsidenten ene Ansvarligheden for Opsigelsen, da han alene vidste at bedømme, naar og hvorledes det var hensigtsmæssigt at opsige; men tillige paastod han, at Opsigelsen var uundgaaelig nødvendig, da den var at ansee som det første Skridt til en ærefuld Fred imellem de to Stater, og som en Forholdsregel, der, i det den gjorde Ende paa den fælleds Occupation, tillige ryddede af Veien den eneste virkelige Anledning til Krigen, - Muligheden nemlig af en alvorlig Collision imellem de tvende Folkeslags Colonister i Oregon. Han ansaae Opsigelsen som en fredelig Forholdsregel, og derfor understøttede han samme; han var stemt imod enhver Krig, og ganske isærdeleshed imod en Krig imellem England og de forenede Stater i det nuværende Øieblik, da England er rustet til Kamp, men Fristaterne ikke. Skatsecretair Walkers nye, i Repræsentanternes Huus fremlagte Toldtarii er vel ikke saa liberal som man havde ventet det, men nedsætter dog Tolden paa Uldne- og Bomuldsvarer (den nuværende Tarif udgiør tildeels 150 a 200 pCt.) meget betydeligt, og afskaffer ganske de saakaldte Valuationstoldsatser (valuation duties.) Fra Mexico meldes under 18de Jan., at Gen. Arista har i San Luis Potost erklæret sig for Herrera imod Paredes. Muligviis udgaaer denne Emente fra St. Anna, der skal ruste sig i Havanna og paa ny stræbe efter Dictaturet. - J Veracruz formeente man at Mexicos Stridigheder med Fristaterne ikke vilde blive afgjorte i Mindelighed.